རྒྱུགས་འབྲི་སྐབས་ལན་ཅི་ལྟར་བྲིས་ན་བཟང་།རྒྱུགས་ལན་འབྲི་སྐབས་གྲལ་དག་པོ་འབྲི་བ་ལས་མྱུར་ཚད་དང་ཡིག་གཟུགས་ཡག་མིན་ལ་འདང་མང་པོ་མ་བརྒྱབ་ན་ལེགས།ཡི་གེ་གྲལ་དག་ལ་གོ་རིམ་གསལ་བ།རྩིས་འབྲས་ཡང་དགབརྗོད་སྟངས་ཚད་ལྡན་ཡིན་ན་མི་འདོད་པའི་ནོར་འཁྲུལ་འབྱུང་དཀའ།གལ་སྲིད་ལན་འབྲི་དུས་སུ་བསྡུས་བརྗོད་མང་ཞིང་།ནང་དོན་མི་གསལ་བར་ལན་བཏབས་པ་འགྲིག་ཡང་སྐར་མ་ཡོངས་ལན་མི་ཐུབ།རྒྱུགས་བྲིས་ཚར་རྗེས་མ་མཐའ་ཡང་རྒྱུགས་ཤོག་ཡོངས་ལ་ལྟ་བཤེར་ཐེངས་གཅིག་བྱས་ནས་ནོར་འཁྲུལ་དག་བཅོས་དང་།ལན་མ་བཏབས་པར་ལན་བྲིས་ནས་ཁ་གསབ་བྱེད་དགོས།གཞན་རྒྱུགས་འབྲི་དུས་སུ་དཀའ་གནད་ལ་འཕྲད་དུས་དེ་རེ་ཞིག་བསྐྱར་ནས་ལན་དྲི་བ་སླ་མོ་དག་སྔོན་ལ་ཐག་བཅད་རྗེས་དཀའ་གནད་ལ་རིམ་བཞིན་དུ་ནན་ཏན་གྱིས་ལན་བྲིས་ན་ལེགས།དེ་ལས་ལྡོག་ན་ཆུ་ཚོད་འཕྲོ་བརླག་ཏུ་གཏང་སྲིད།གལ་ཏེ་ཐེ་ཚོམ་ཟ་བའི་དྲི་བར་འཕྲད་དུས་ལན་ཐོག་མ་འདེམ་པར་དོ་སྣང་ཆེན་པོ་བྱེད་དགོས།གལ་སྲིད་གདེང་ཚོད་ཆེན་པོ་མེད་ན་མ་བཅོས་ན་ལེགས།